ROLKOEK MET VARIASIES
Gooi 50g gekapte pekanneute in by die wit rolkoek…strooi kaneelsuiker oor die vadoek waarop die rolkoek uitgegooi word…smeer karamelkondensmelk oor warm rolkoek, rol op…sit voor met ‘n b ietjie room! Dis 2 goed beproefde resepte en die mense is gek daaroor!
BRON: Alet van Zyl
« KLAM KOFFIEKOEK MET SJOKOLADESTROOP
GEBRAAIDE EIERVRUG » Anderkant van die spoor…. | Bek-Uitspoel!!
19 September, 2007 in Sosiaal	Toe ek klein was, het my ma vir my gesê… meng jou met die semels, dan vreet die varke jou op…. ek het.. hulle hettie… sy’t gejok…
Of so dink ek… Ons mense is deesdae so behep met ons sogenaamde “status”…
Waar bly julle?
Hoeveel kamers het julle huis?
Watse kar ry julle?
Watse werk doen jou man?
Watse werk doen jou vrou?
… en dan wat??
Dan plaas ek jou erens in ‘n kategorie bo, of onder my. Dit bepaal hoe ek jou gaan behandel, hoe ek teenoor jou gaan optree, en of ek hoegenaamd gaan meng met jou…
Ek sê hierdie dinge so nimmer as te nooit hardop nie…. net hier diep binnekant my bevestig ek dit vir myself…. hulle is van die anderkant van die spoor…. hulle issie so ryk soos ons nie….en sal ook nooit wees nie want hulle is te verdomp sleg!!!
Geen manier dat hulle op die skoolraad kan dien nie. G’n manier dat hulle op enige komitee sal kan dien nie. Te dom as jy my vra….
Hulle gat ons aftrek na hulle vlak toe as ons meng…
Ons het al by sulke mense gebraai…. Phleg!!!! Hulle drink Castle en hettie DSTV nie… die arme kinders moes die heel middag buite speel in die yard. Paadjies maak, karretjies speel, bruggies bou… innie sand…. Niks Cartoon Network nie… Kan jy dit glo? Waar gat die wereld heen?
Ons MOES hulle (ook maar net oor ons ordentlik opgevoed is) desnoods eendag oornooi vir ‘n braai. What a waste!!
Kan jy nou vir ‘n halfuur lank moet aanhoor… “O.. dis pragtig”, “O dis te mooi” Tsk.. as hulle nie so verdomp hopeloos was nie kon hulle ook al daai goed al gehad het. En die arme kinders… my aarde… kan jy glo hulle weet nie hoe die internet werk nie? Nog minder ‘n XBOX-360!! Na ‘n halfuur, terwyl daar dvd’s, xbox, rekenaars, DSTV en ALS is… is hulle kwansuis verveeld. Red nou ‘n nasie met so ‘n volk. Te maklik grootgeword as jy my vra. G’n wonder die bloedjies sukkel so op skool nie. Aan die ander kant… hulle kan seker nie help dat hulle van die”onderdorp” af is nie.
Anderster mense daai ai!
Hulle karre het almal name… Duifie, en Loeloes, Gedroggie en so fletter hulle voort…
Hulle besoek kermisse en eet hulle dik aan pannekoek.
Hulle gaan Vrydag-aande dans by die kerksaal.
Hulle speel saans kaart en Monopoly.
Hulle trek hulleself snaaks aan en dan lag hulle vir mekaar.
Hulle versorg hulle bure se dogtertjie wat kroep het.
Hulle maak alke aand ‘n ekstra bord kos vir die tannie oorkant die pad wat in ‘n rolstoel is.
Party Sondae middae sit hulle in die tuin en kyk hoe die nuwe ertjierank begin uitloop.
Hulle kyk of die 2 kleintjies in die duif se nes nog oraait is…
Hulle speel vir ure lank met ‘n vuil poedel wat se hare al aanmekaar knoop.
Hulle verf almal saam aan die nuwe pophuis wat Oupa vir sussie gebou het.
Saans sit almal saam om die tafel en eet, en hou huisgodsdiens.
Sondae, na kerk en katkisasie, maak die ma poeding, vir saam met die ete.
Elke keer as iemand verjaar is dit ‘n paartie met koek en kerse en linte en ballonne en rooikoeldrank.
Hulle gaan Saterdae Mall toe en loer en wonder wat Kersfeesvader gaan bring…
Ja nee… ek het gemeng met daai lot…. en soveel kere gewens ek kan vir ewig aan die anderkant van die spoor bly….
20 September, 2007 at 7:01 vm
Ja, nee. Dan is ek maar eerder van annirkant die spoor af . . .😉
Ons meet nie mense se deug aan aardse goed nie, wat vir ons saak maak is wie JY is en hoe jy optree en ander mense behandel.
Doen jy wat jy gesê het jy sal doen, betaal jy jou skuld as jy geleen het, leer jy jou kinders die regte waardes . . . daai tipe ding . . .😀
20 September, 2007 at 8:26 vm
Julle het DSTV? En XBox? En ‘n ingeboude braai? Wanneer kan ons kom kuier?
Ek belowe koos sal nie olie op jou plaveisel mors nie, ek het hom net laasweek ‘n “engine overhaul” gegee.
Kan ek vir jou ook ‘n sespak castle saambring? Of is jy ‘n klippies en coke man?
Groetnis van annerkant die spoor.
20 September, 2007 at 8:34 vm
Lol Jaco.. yeps Klippies en Coke – in ‘n glas wat sê:
I have not got a drinking problem – I drink, I fall down… No problem… 🙂
22 September, 2007 at 11:08 nm
Wat is daar van al daardie materiele goed wat mens op die ou einde met jou kan saamvat? Niks nie, helemaal niks nie!
25 September, 2007 at 8:13 nm
‘Die semels’ is nie noodwendig die mense aan die ander kant van die spoor nie. Dis dalk daai rykmanskind wat met dwelms deurmekaar is ens. Jou ma het dalk toe nie gelieg nie…
27 September, 2007 at 11:23 vm
Baie interesante inskrywing Meneer…
Ek is ook van die ander kant van die spoor en geniet dit gate uit, sal dit glad nie verander nie.
Ek sal ook kom braai ek bring die bottel old brown sherry…
28 September, 2007 at 1:11 nm
I like….. en ons dink nog steeds baie dieselle!
Sal jou maar nie hier op jou voorstoep ‘slobber’ nie! HEHE!
11 Oktober, 2007 at 8:19 nm
Dag meneer, my vriend,
het hierdie post van jou terdee geniet! Ek dink ons “dorpies” hier in die stede voel almal dieselfde. Ons bly al vir 12 jaar in hierdie groot stad maar ons harte sal altyd by die skool kermis se dik pannekoek, tombola, daai elektriese game met die draadjie en die alarmpie-wen-‘n-koek wees! Jel, dit was darem ‘n lekker lewe ne? Hoe wens ek my kinders kan ‘n lewe soos ons ervaar…ons doen maar wat ons kan om dit te verwesenlik, al kyk die JoBURGERS ons snaaks aan….hulle weetie wat hulle mis nie!!!
15 Oktober, 2007 at 2:25 nm
Dit was nou oulik maar waar. Ek bly maar in ‘n 2 slaapkamer woonstelletjie en het ook nie DSTV nie, net SABC2. Kan ek ook braai toe kom asseblief ek wil net iets anders kyk as MAHVANGU!
15 Desember, 2007 at 7:26 nm
11 Februarie, 2008 at 6:20 nm
[…] Anderkant van die spoor…. […]
« Verstokte mensies….
Walking into a bar »